作者:納蘭性德
標題:茅齋
內容:閒亭照白日，一室羅古今偶焉此棲遲，抱膝悠然吟吟罷有餘適，散矚復披襟時開玉懷卷，或彈珠柱琴簷樹吐新花，枝頭語珍禽花發饒冶色，禽鳴多姣音色冶眩春目，音姣傷春心夕陽下虞淵，寂莫還空林清光復相照，片月西山嶺東園桃李姿，是妾嫁君時燕婉為夫婦，相愛不相離良人忽遠征，妾獨守空幃憂來恆自嘆，冀死魂追隨又念妾死時，誰制萬里衣幸有雙鯉魚，擬為寄君辭終日不成章，含淚自封題君若得鯉魚，剖魚開素書但看行中字，一一與淚俱